LE NEIT DE NADAU

Los buus que parlan le neit de Nadau, suu pit de mieineit. Mès qu'es deferat de los escotar : digun diu pas enténer çò que disen.

I avè 'n còp un òmi que volot saber çò que n'èra. Que dishèt partir tot son monde a le mèssa de meineit e qu'anot se postar au pè de les estaulias. A mieineit que va enténer un buu que disè a l'aut :

— Hòu ! Martin. Es aquí ?

— Òc. E qué vòs tu, Joan ? ce dishot l'aut.

— Qué haram doman?

— Que portaram lo mèste a le hòssa.

Pensatz aqueth òmi, le paur qu'avot ! E bèn, que se n'anot au leit, e lo landoman matin qu'èra mòrt. E los sons buus lo portèren au segrat lo mème jorn.